
І. ЦЕЛ И ЗАДАЧИ НА ПРОГРАМАТА
 Учебната програма е предназначена за специализирана подготовка на ученици от I до IV клас по специалност тромпет в училищата по изкуства. В същата е включен материал с овладяването, на който се цели учениците да придобият основни инструментално-изпълнителски умения и навици за солово изпълнение на музика от различни исторически епохи и жанрове, съобразена с тяхната възраст.

 Главните задачи, към които е насочена програмата са: 
- изграждането на рационална приспособителна, амбушюрна и звукоизвличаща постановка, за усвояване на основните инструментално-технически средства;
 - целенасочената постоянна работа за овладяване технологиите на свирене на различните щрихи;
 - запознаването с различните жанрове, епохи и стилови особености чрез изучаването на подходяща инструктивна и художествена литература; 
- създаване на инструментални умения за свирене от пръв поглед с цел самостоятелно разучаване и усвояване на непознати музикални произведения;
 - създаването на навици за системна самоподготовка, самонаблюдение и целенасочени домашни занимания; 
- развиването на способности да се свири наизуст, артистично и пред публика. 

II. РАЗПРЕДЕЛЕНИЕ НА УЧЕБНИТЕ ЧАСОВЕ
 Учебната програма е разработена въз основа на типов учебен план за специализирана подготовка по музикално изкуство в училищата по изкуствата.

Обучението по тромпет включва: 
 за I -  32 учебни седмици по 2 учебни часа седмично - 64 учебни часа годишно
за IІ - ІІІ клас -  32 учебни седмици по 2 учебни часа седмично - 64 учебни часа годишно, в които се включват 12 часа годишно за работа с корепетитор
[bookmark: _Hlk82607484]за IV клас – 34 учебни седмици по 2 учебни часа седмично - 68 учебни часа годишно, в които се включват 12 часа годишно за работа с корепетитор; 

III. КРАТКИ МЕТОДИЧЕСКИ УКАЗАНИЯ 

Настоящата програма очертава основните насоки за инструментална подготовка на начинаещи млади тромпетисти и посочва главните методически единици с примерен инструктивен и художествен материал, който обучаваните ще усвояват през годините на обучение. Указаната литература е с широк обхват и има препоръчителен характер, поради което педагогът подбира необходимите му учебни пособия и съставя индивидуален план за работата на всеки ученик, съобразявайки се с неговите персонални психо-физиологични, анатомични, музикални и интелектуални качества, както и с предстоящите за решаване специфични технически и художествени задачи. Освен посочените в програмата пособия с автори и творби, педагогът може да използва и друга подходяща литература, която съответства на горните методични изисквания. Подборът на учебния репертоар следва да отговаря на дидактичния принцип за единство и баланс между художественото и техническото музикално развитие на ученика. При началното обучение педагогът временно може да приложи слуховоподражателен подход (само с мундщук и свирене без ноти), като за учебен материал използва изучаваните по солфеж упражнения, добре познати детски и ученически песни, а при по-напредналите ученици – леки и кратки вокализи и подходящи пиеси с акомпанимент на пиано.
Изискванията за прецизна интонация, ритмична точност и артикулационна конкретизация са основни методични цели през целия курс на обучение. Като задължителен образователно-възпитателен елемент от развитието и усъвършенстването на инструментално-изпълнителските умения на обучаваните в посока „артистизъм“ се набелязват участия в класови срещи, продукции, концерти и други публични изяви. Ежегодно всеки ученик полага изпит пред комисия за защита на усвоеното и на достигнатото в специализираното си развитие, на който според изискванията на програмата изпълнява определен брой инструктивен и художествен материал с клавирен съпровод.


 IV. РАЗПРЕДЕЛЕНИЕ НА МАТЕРИАЛА 

I клас 
Очаквани резултати от специализираното обучение по тромпет:

Запознаване с устройството на инструмента и значението на винтило-пистоновия механизъм. Опазване и съхранение на инструмента. Визуална постановка: положение на тялото по време на свирене,правилен стоеж и захват на инструмента.Постановка на мундщука и запознаване с технологията на звукоизвличане чрез функционално изясняване на трите компонента на процеса свирене - вибриращо тяло /устни/, причинителя на вибрациите /въздуха с характеристиките за количество и скорост/ и езика като естествен артикулационен орган, взаимодействащ с въздуха. 
Запознаване с изпълнителското дишане при духовите инструменти и произвеждане на първите натурални тонове. 

Минимум инструктивен и художествен материал, усвоен през учебната година:
1. Мажорни и минорни гами по избор, в една октава с тризвучие .
2. Десет етюда за начинаещи
3. Осем пиеси съобразени с възможностите на ученика
 Забележка: Препоръчително е обучението да започне с дихателни упражнения, ,,бъзинг”, /вибрация на устните с дълги тонове/, после да се премине към занимания с мундщук докато се усвои правилното звукоизвличане след което се пристъпва към работа с инструмент.

Методически пособия: 
[bookmark: _Hlk82250924][bookmark: _Hlk81921191]Начални школи:
 Петър Кърпаров – Начална школа по тромпет 
 Ярослав Коларж – Школа за тромпет ( I тетрадка )
 Ангел Македонски -  Букварче за тромпетисти
 Зигмунд Херинг – Начални упражнения (I тетрадка)
Любомир Новак  – Техническа школа за тромпет
Кармин Kарузо – Начални упражнения за тромпет
Чарлз Колин -  Модерен метод за тромпет
Благой Ангеловски – Школа за тромпет
Джеймс Томсън – Buzzing Book
Етюди – Петър Кърпаров, Ярослав Коларж, Ангел Македонски, Зигмунд Херинг
Пиеси
Юрий Усов - Христоматия за тромпет, Школа за тромпет
Ангел Македонски – Соло албум за младия тромпетист
П.И.Чайковски – Детски албум
В.А.Моцарт – Френска песен
Й.Хайдн – Песен
 
ТЕКУЩО ИЗПИТВАНЕ ЗА УСТАНОВЯВАНЕ НА 
ИЗХОДНОТО НИВО НА УЧЕНИЦИТЕ ОТ ПЪРВИ КЛАС
1. Гама
2. Един етюд 
3. Една пиеса от изучаваните през годината 

II клас 
Очаквани резултати от специализираното обучение: Развитие на постигнатите инструментални сръчности и умения
Минимум материал:
1. Мажорни и минорни гами по избор, в една октава с тризвучие , D7 и ум.7
2. Дест етюда
 3. Осем начални пиеси съобразени с възможностите на ученика
Методически пособия
Начални школи:
Петър Кърпаров – Начална школа по тромпет
Ярослав Коларж – Школа по тромпет ( I тетрадка )
[bookmark: _Hlk82251195]Ангел Македонски - Букварче за тромпетисти
Пиер Тибо – Начална школа по тромпет
Херберт Кларк – Технически метод
Калман Ковач – Тромбиблия
Сурен Баласанян – Начална школа за тромпет
Едуард Керъл – Метод за тромпет
Джеймс Томсън – Buzzing Book
Юрий Усов – Школа за тромпет

Етюди –  Петър Кърпаров, Ярослав Коларж, Зигмунд Херинг, Юрий Усов, Сурен Баласанян
Пиеси:
Юрий Усов - Христоматия за тромпет, Школа за тромпет
Ангел Македонски – Соло албум за младия тромпетист
П.И.Чайковски – Детски албум
В.А.Моцарт – Ave Verum Corpus
Т.Сусато – Рондо и Салтарело
Х.Пърсел – Тръбен зов

ТЕКУЩО ИЗПИТВАНЕ ЗА УСТАНОВЯВАНЕ НА 
ИЗХОДНОТО НИВО НА УЧЕНИЦИТЕ ОТ ВТОРИ КЛАС
1. Гама
2. Един етюд 
3. Една пиеса от изучаваните през годината 

III клас 
Очаквани резултати от специализираното обучение: 
Усъвършенстване на придобитите умения и навици.  Динамика и щрихи.

 Минимум материал:
 1. Мажорни и минорни гами по избор,  с тризвучие, D7 и ум.7 ( по възможност до квинтов тон на втората октава )
 2. Десет етюда 
 3. Десет пиеси
Методически пособия:
[bookmark: _Hlk82251267]Начални школи
Петър Кърпаров – Начална школа по тромпет
Ярослав Коларж – Школа по тромпет ( I и II тетрадка )
Ангел Македонски - Букварче за тромпетисти
Пиер Тибо – Начална школа по тромпет
Херберт Кларк – Технически метод
Калман Ковач – Тромбиблия
Макс Шлосберг – Ежедневни упражнения
Сурен Баласанян – Начална школа за тромпет
Едуард Келер – Метод за тромпет
Джеймс Томсън – Buzzing Book

Етюди – Ж.Арбан, Ю.А.Усов, Р.Атев, Леки етюди – В.Шиковиц, Сурен Балкасанян

Пиеси – В.А.Моцарт - Алегрето,  Й.С.Бах – Пиеса, Калинников – „Звън-звън“, В. Щелоков – Приказка; П.И. Чайковски – Старинна песен, Й.С. Бах – Бурре, Л.В.Бетовен – Походна песен, Антон Вайгъл – Войниче, Малка соната
В.А.Моцарт – Валс, Ave Verum Corpus, Джузепе Верди – Триумфален марш, Йоханес Брамс – Приспивна Песен, Й.С.Бах – Менует, В.Щелоков – Шега, Младият кавалерист, Детски концерт, Приказка
Хенри Пърсел – Тръбен зов, Жулиен Поре – Концертино №3 и №1, Р.Валентино – Соната III и IV част

ТЕКУЩО ИЗПИТВАНЕ ЗА УСТАНОВЯВАНЕ НА 
ИЗХОДНОТО НИВО НА УЧЕНИЦИТЕ ОТ ТРЕТИ КЛАС
1. Гама
2. Един етюд 
3. Една пиеса от изучаваните през годината 

IV клас 
Очаквани резултати от специализираното обучение: 
Усъвършенстване на постигнатите умения за самостоятелно разучаване и усвояване  на инструкривния и художествен материал. Усъвършенстване на технологията на изпълнение на различните щрихи. Начало на свирене в еднороден ансамбъл /дует/. Разширяване границите на инструменталния диапазон.

Минимум материал:
1. Мажорни и минорни гами по избор,  с тризвучие , D7 и ум.7 в две октави
2.  Десет етюда
3.  Десет пиеси

Методически пособия: 
Начални школи
Петър Кърпаров – Начална школа по тромпет
Ярослав Коларж – Школа по тромпет ( I и II тетрадка )
Ангел Македонски - Букварче за тромпетисти
Пиер Тибо – Начална школа по тромпет
Херберт Кларк – Технически метод
Калман Ковач – Тромбиблия
Макс Шлосберг – Ежедневни упражнения
Сурен Баласанян – Начална школа за тромпет
Едуард Келер – Метод за тромпет
Джеймс Томсън – Buzzing Book
Етюди – Ж.Арбан, Ю.А.Усов, Р.Атев, Леки етюди – В.Шиковиц, Сурен Баласанян
Пиеси: 
В.А.Моцарт -Алегрето,  Ю.С.Бах – Пиеса, 
В.Калинников – „Звън-звън“, В. Щелоков – Приказка
П.И. Чайковски – Старинна песен
 Й.С. Бах – Бурре
Л.В.Бетовен – Походна песен, Антон Вайгъл – Войниче, Малка соната
В.А.Моцарт – Валс, Ave Verum Corpus
Джузепе Верди – Триумфален марш
Йоханес Брамс – Приспивна Песен
Й.С.Бах – Менует
 В. Щелоков – Шега, Младият кавалерист, Детски концерт, Приказка
Хенри Пърсел – Тръбен зов
 Жулиен Поре – Концертино №3 и №1
 Р. Валентино – Соната III и IV част

ТЕКУЩО ИЗПИТВАНЕ ЗА УСТАНОВЯВАНЕ НА 
ИЗХОДНОТО НИВО НА УЧЕНИЦИТЕ ОТ ЧЕТВЪРТИ КЛАС
1. Гама
2. Един етюд 
3. Една пиеса от изучаваните през годината 

